**OBČINSKEMU SVETU PREDLOG**

**MESTNE OBČINE SLOVENJ GRADEC**

Na podlagi 57. člena Poslovnika Občinskega sveta Mestne občine Slovenj Gradec (Ur.l.RS, št. 87/2015-UPB-2) Komisija za mandatna vprašanja, volitve in imenovanja predlaga Občinskemu svetu Mestne občine Slovenj Gradec, da na seji sprejme naslednji

**S K L E P**

Občinski svet Mestne občine Slovenj Gradec daje pozitivno mnenje k imenovanju mag. Sama Kramerja, stanujočega Prešernova ulica 25, 3330 Mozirje, za ravnatelja Višje strokovne šole v Slovenj Gradcu, za naslednje mandatno obdobje.

**O b r a z l o ž i t e v :**

Svet zavoda Šolskega centra Slovenj Gradec je objavil javni razpis za prosto delovno mesto ravnatelja/ravnateljice Višje strokovne šole Slovenj Gradec za naslednje mandatno obdobje. Na razpis se je prijavil samo en kandidat in sicer dosedanji ravnatelj mag. Samo Kramer, ki izpolnjuje vse razpisne pogoje.

V skladu z določili Zakona o organizaciji in financiranju vzgoje in izobraževanja si mora Svet zavoda pridobiti mnenje lokalne skupnosti. Komisija za mandatna vprašanja, volitve in imenovanja na podlagi programa dela Občinskemu svetu Mestne občine Slovenj Gradec predlaga, da poda pozitivno mnenje k imenovanju kandidata za ravnatelja Višje strokovne šole Slovenj Gradec.

Številka: 032-0017/2016

Datum: 16.05.2016

PREDSEDNIK KOMISIJE:

Hinko KAŠNIK, l.r.